ฟลูวอกซามีน Fluvoxamine  ยาที่เริ่มแรกถูกนำมาใช้รักษาอาการย้ำคิด ย้ำทำ จากนั้นจึงนำมาใช้บำบัดรักษาอาการโรค ซึมเศร้า วิตกกังวล และ ความเครียด ใช่หรือไ่ม่
ใช่ ฟลูวอกซามีน Fluvoxamine คือ ยาที่เริ่มแรกถูกนำมาใช้รักษาอาการย้ำคิด ย้ำทำ จากนั้นจึงนำมาใช้บำบัดรักษาอาการโรค ซึมเศร้า วิตกกังวล และ ความเครียด 

โดยเป็นยาในกลุ่ม Selective serotonin reuptake inhibitor SSRIเอสเอสอาร์ไอ มียาชื่อการค้าในต่างประเทศ เช่นยา Fevarin Floxyfral และรูปแบบยานี้เป็นยาชนิดรับประทาน ยาฟลูวอกซามีน เป็นยาอีกหนึ่งรายการที่สามารถกระตุ้นความรู้สึกอยากทำร้ายตนเองหรือ อยากฆ่าตัวตายในกลุ่มผู้ป่วยเด็กนิยามคำว่าเด็กและวัยรุ่น 

ดังนั้นขณะที่ผู้ป่วยอายุน้อยได้รับยานี้ ผู้ปกครองและคนในครอบครัวจะต้องให้การดูแลอย่างใกล้ชิด ยาฟลูวอกซามีน จะออกฤทธิ์ในบริเวณสมองของผู้ป่วย โดยทำให้สมดุลของสารสื่อประสาทที่มีชื่อเรียกว่าเซโรโทนิน Serotonin มีระดับที่เหมาะสมจึงช่วยทำให้อาการของผู้ป่วยดีขึ้น 

การใช้ยาฟลูวอกซามีนกับผู้ป่วยนั้น มักจะเริ่มให้รับประทานในขนาดต่ำๆก่อน อาทิ ผู้ใหญ่เริ่มรับประทาน 50 มิลลิกรัมวันละครั้งก่อนนอน ขณะที่ผู้ป่วยเด็กในช่วงอายุ 8 - 11 ปีให้เริ่มรับประทาน 25 มิลลิกรัมวันละครั้งก่อนนอน จากนั้นแพทย์จะค่อยๆปรับขนาดรับประทานเพิ่มขึ้นจนได้ขนาดรับประทานที่เหมาะสมกับอาการ แต่ไม่เกินขนาดสูงสุดที่ผู้ป่วยสามารถรับประทานได้ สำหรับผู้ป่วยกลุ่มผู้สูงอายุและผู้ป่วยด้วยโรคตับ แพทย์จะทำการปรับขนาดการใช้ยาฟลูวอกซามีนให้เหมาะสม โดยต้องดูความสามารถการกำจัดยานี้ออกจากร่างกายของผู้ป่วยมาประกอบกัน หรือการใช้ยาฟลูวอกซามีนกับสตรีตั้งครรภ์ในช่วงไตรมาสสุดท้ายพบว่า ยาฟลูวอกซามีนสามารถทำให้เกิดภาวะความดันเลือดในปอดของทารกสูงขึ้น กรณีเช่นนี้หากมีความจำเป็นจริงๆที่ต้องใช้ฟลูวอกซามีนกับสตรีตั้งครรภ์ ควรต้องทำในสถานพยาบาล และมีแพทย์ดูแลอย่างใกล้ชิดเท่านั้น 

โดยมุมมองของแพทย์ การจะใช้ยาฟลูวอกซามีนได้อย่างต่อเนื่องและยาวนานเพียงใดนั้นต้องพิจารณาถึงการตอบสนองต่อการรักษาของผู้ป่วยว่ามีอาการดีขึ้น หรือผู้ป่วยมีอาการข้างเคียง ผลข้างเคียง ขณะใช้ยานี้ในขนาดที่เหมาะสมแล้วหรือไม่ หากอาการผู้ป่วยไม่ดีขึ้น หรือ กลับแย่ลงไปกว่าเดิม แพทย์อาจพิจารณาให้หยุดใช้ยานี้และปรับแนวทางการรักษากันใหม่ 

สำหรับประเทศไทย โดยคณะกรรมการอาหารและยาได้ระบุให้ยาฟลูวอกซามีนอยู่ในหมวดยาอันตราย ขนาดการใช้ยานี้จะต้องเป็นไปตามคำสั่งของแพทย์ผู้รักษาเท่านั้น ผู้ป่วยไม่ควรปรับขนาดการใช้ยานี้ด้วยตนเอง ญาติควรดูแลการใช้ยาของผู้ป่วยอย่างใกล้ชิดพร้อมกับเฝ้าสังเกตการพัฒนาของอาการโรค และสื่อสารให้แพทย์ทราบทุกครั้งที่พาผู้ป่วยมาพบแพทย์ตามนัดหมาย
3.จิตเวชศาสตร์ (จิตเวชศาสตร์) - Psychiatry,17.เภสัชวิทยา Pharmacology